Cathay Pacific

Cathay Pacific Airways Limited (lühend: CPA), ka Cathay Airlines , on Hongkongi rahvuslik lennufirma, mille kodulennujaam on Hongkongi rahvusvaheline lennujaam .

Koos oma tütarettevõttega Dragon Airlines Limited (Cathay Dragon)  opereerib Cathay Pacific kauba- ja reisijateveoga 212 sihtpunktis ja 53 riigis  Aasia ja Vaikse ookeani piirkonnas, Euroopas, Põhja- ja Lõuna-Ameerikas ning Lõuna-Aafrikas .

2018. aasta lõpuks oli teada, et The Cathay Pacific Group ehk Cathay Pacific, Cathay Dragon ja Air Hongkong, mis on kaubaveo tütarettevõte, vedasid kokku 8542 miljonit tonni kaupa ning lennureisijate arv ulatus 34,8 miljoni inimeseni .

Ettevõte asutati 24. septembril 1946.

Aastal 2003, 2005, 2009 ja 2014 oli Cathay Pacific Skytraxi loetelus maailma parimate lennufirmade hulgas esikohal.

Töötajaid on 2019. aastal 23 000.

Lennukitüübid

20. juuni 2018 seisuga kasutab Cathay Pacific nelja tüüpi lennukeid: Boeing 777, Boeing 747, Airbus A350 ja Airbus A330.

Ajalugu
Ettevõte asutati 1946. aastal Shanghais, kui kaks endist II maailmasõja sõjaväelast Sydney de Kantzow (Austraaliast) ja Roy Farrell (Ameerikast) panid kokku kapitali, et avada esimene tsiviillennunduslik lennuettevõte Shanghais. Hiljem liitusid nende ettevõtmisega ka kolm esimest aktsionäri Neil Buchanan, Donald Brittan Evans ja Robert Stanley Russell. Algkapital koos välisinvesteeringutega moodustas 10 miljonit Hongkongi dollarit.

Kuigi mõte ettevõtte asutamisest tuli juba 1944. aastal, kui mõlemad asutajad istusid Manila hotellis, võttis idee elluviimine aega. Tähelepanuväärne on, et samal aastal toimus Chicago rahvusvahelise tsiviillennunduse konventsioon, kus lepiti kokku rahvusvahelise lennunduse põhiprintsiipides.

1947. aastal liitus ettevõtmisega suur Hongkongi kaubandusettevõte Butterfield & Swire (tänapäeval The Swire Group), mis oli tol ajal suurim lastiveo teenust pakkuv firma.

1960ndatel oli ettevõte üks edukamaid lennuettevõtteid Aasia piirkonnas ja juba 1986. aasta aprilliks jõudsid selle ettevõtte aktsiad Hong Kong Stock Exchange’i turule.

Aasta hiljem sai Cathay Pacific ajakirja Air Transport World peaauhinna ja 1986. aasta parima lennufirma tiitli.

Lennukompanii eesmärk 1990. aastal oli Dragon Airi (tänapäeval Cathay Dragon) osaluste välja ostmine. Laienemisplaanide edukas rakendamine võimaldas osta ka 75% Air Hong Kongi aktsiatest. See otsus soodustas lennuliinide laienemist ning avas teid Euroopasse ja Jaapanisse.

1997. aasta Aasia majanduskriis avaldas tugevat mõju lennuettevõte tegevustele, kuid juba 1999. aastaks, kui lennukompanii liitus Oneworldi lennufirmade ühendusega, tõi see suuremat kasumit kui kaks aastat tagasi. Kuna Cathay Pacific oli üks Oneworldi esiasutajatest, võimaldas see hoogsalt suurendada nende koostöövõrgustikku.

Skytraxi edetabel
Alates Skytraxi kliendi rahulolu uuringu kehtestamisest 1999. aastal ja kasutuselevõtmisest 2001. aastal on Cathay Pacific olnud 18 korda esikümnes ning 11 korda esikolmikus.

2018. aastal tõusis Cathay Pacific lennufirmade pingereas Skytraxi Top 10-s kuuendale kohale. Skytraxi kõrgema klassi lennufirmade nimekirjas on ettevõte hinnatud viie tärniga.

Koodijagamine
Cathay Pacific jagab koodi järgmiste lennufirmadega:

Air Astana
Air Canada
Alaska Airlines
American Airlines
Australian Airlines
Bahrain Limo
Bangkok Airways
British Airways
Brussels Airlines
Cathay Dragon
Comair
Cotai
Chu Kong Passenger Transport Co Ltd (CKS)
Fiji Airways
Finnair
Flybe
Ilberia
Japan Airlines
LATAM Airlines
Lufthansa
Malaysia Airlines
MIAT Mongolian
Philippine Airlines
Qatar Airways
Qantas Airways
S7 Airlines
Shenzhen Airlines
SNCF
Swiss
Vietnam Airlines
WestJet

Viited

Hongkong
Aasia lennufirmad
Oneworld